钦定古今图书集成/明伦汇编/官常典/第101卷 > 荆庄王翊钜
## 钦定古今图书集成/明伦汇编/官常典/第101卷 > 荆庄王翊钜

按《明外史荆宪王传》：“庄王翊钜，端王厚烇孙，荆宪王
赡堈六代孙也。父永定王载墭早卒。嘉靖二十二年，
厚烇薨，翊钜嗣，追封载墭恭王。荆自祈镐诸子交恶
失誉，及厚烇兄弟感先世家难，以礼让训饬其宗人。
见澋曾孙载埁尤以文行称，箨冠野服，折节士大夫。
郡王女例请禄于朝，载埁四女皆妻士人，不请封。尝”
上《应诏正礼》二疏，不报。读《易》穷理，著《大隐山人集》及
《茹蜡子》《三径词》。子翊、𨥌、翊。《翊》。皆工诗。兄弟尝共
处一楼，号“花萼社。”翊钜表载埁贤，以训诸子，诸子不
率教也。世子常泠尤残恣，翊钜言于朝，革为庶人。隆
庆四年，翊钜薨，谥曰“庄王。”次子泰宁王常。嗣，是年
薨，谥曰“敬王。”无子，弟安城王常盥嗣，万历二十五年
薨，谥曰“康王。”子由樊嗣，天启二年薨，谥曰“定王。”子慈
㶾嗣。